钦定古今图书集成/明伦汇编/氏族典/第285卷 > 黄士毅
## 钦定古今图书集成/明伦汇编/氏族典/第285卷 > 黄士毅

按《尚友录》：“士毅字子洪，莆田人，号壶山，徙居吴。幼知
嗜学，方庆元诋诽道学，士毅徒步趋闽师。朱文公命
日观一书，夜叩所见，告以静坐勿杂，唤醒勿昏。居数
月，授以《大学章句》，终其身从事于斯。著述甚富，数注
《仪礼》，撰次文公书说七卷，文集一百五十卷。又因语
录成言，分门序次，为《语类》一百三十八卷。尝言孔、孟
之道，至周、程而复明，至朱子而大明”，识者以为知言。